Metodický list- Rybky a rybár

Cieľ zamerania aktivity: Určiť základné poznatky o živote rýb, vedieť rozlíšiť niektoré  ich druhy.
Vyučovací predmet:  Vlastiveda

 Ročník: Piaty šp.tr.

Téma: Život rýb 

Pomôcky: kartičky – rôzne druhy rýb, kartička rybára

Príprava: Prebratie tematického celku - Život rýb, dostatočné teoretické poznatky z danej témy.
Postup - realizácia: 

Každý hráč  má  v ruke lístok s obrázkom ryby, pričom dbá na to, aby ho ostatní hráči nevideli.  Všetci hráči -ryby  sa prechádzajú po miestnosti a pozerajú si navzájom do očí.  Hráč- rybár, loví ryby, a to  tak, že na ne žmurká. Na koho  rybár žmurkne, je ulovený  a musí si čupnúť. Hra končí, ak sa rybárovi podarí uloviť všetky ryby. Úlohou hráčov -rýb je počas hry odhaliť, kto je rybár. Ak má nejaká ryba podozrenie na rybára a nie je ulovená, môže na neho ukázať prstom, ak uhádne, hra končí.     V prípade, že  neuhádne, je ulovená aj ona, musí si čupnúť a hra pokračuje ďalej. 

Zhrnutie: 

Žiaci si zopakujú tematický celok, upevnia poznatky z oblasti života niektorých druhov rýb, dokážu ich pomenovať a  rozlíšiť na základe charakteristických znakov a to zábavnou netradičnou formou. Hravou metódou získajú základ pre kvalitný rozvoj ekologických poznatkov a  prírodovedné kompetencie v danej oblasti. 

Prílohy: fotografie v prezentácii
